শিক্ষক দিবসে বিরাট কোহলির টুইট ঘিরে শুরু হল নয়া বিতর্ক। তাঁর কেরিয়ারের সেরা ক্রিকেট শিক্ষকদের তালিকায় নাম নেই স্বয়ং অনিল কুম্বলের। ৫ সেপ্টেম্বর ছিল শিক্ষক দিবস। ভারতের অনেক ক্রীড়াবিদই নিজেদের কোচকে কৃতজ্ঞতা জানিয়ে সোশ্যাল মিডিয়ায় পোস্ট করেছিলেন। বাদ যাননি কোহলিও। যদিও তাঁর পোস্টটি সম্পূর্ণ ভিন্ন স্বাদের। একটি দেওয়ালের সামনে বসে ছবি তুলে পোস্ট করেছিলেন তিনি।
সেই দেওয়ালে লেখা সচিন তেন্ডুলকর, সৌরভ গঙ্গোপাধ্যায়, কপিল দেব, রাহুল দ্রাবিড়, ভি ভি এস লক্ষ্মণ থেকে শুরু করে পাকিস্তানের জাভেদ মিয়াঁদাদ, ইনজামাম উল হক, অস্ট্রেলিয়ার স্টিভ ওয়, শেন ওয়ার্ন, ওয়েস্ট ইন্ডিজের ভিভ রিচার্ডস, ব্রায়াল লারাদের নাম লেখা। ছবিটির পোস্ট করে কোহলি লিখেছেন, ‘বিশ্বের সমস্ত শিক্ষককে, বিশেষ করে ক্রিকেটীয় জগতের সকল শিক্ষককে জানাই হ্যাপি টিচার্স ডে’।

এই বিষয়ে অন্যান্য খবর

টি-টোয়েন্টি পরীক্ষার আগে বিরাট শ্রদ্ধা জানালেন সচিন-সৌরভদের
ঘোর শাস্ত্রী জমানাতেও কুম্বলের প্রতি মুগ্ধতা জানালেন এই তারকা ক্রিকেটার
অতিথি কুম্বলে। পাতে যে এই খাবার জুটবে, তা কি ঘুণাক্ষরেও জানতেন তিনি



বিশেষ পোস্টারে কোহলি। — টুইটার
সেই তালিকায় একাধিক কিংবদন্তি ক্রিকেটারের নাম থাকলেও ছিল না সদ্য প্রাক্তন ভারতীয় জাতীয় দলের কোচ কুম্বলের নাম। তা হলে কি কোচ-অধিনায়কের বিতর্ক ছেড়ে এখনও বেরোতে পারেননি বিরাট-কুম্বলে! প্রশ্ন উঠে গেল। অনিল কুম্বলেও কিন্তু এখন আর ভারত জিতলে টুইট করে অভিনন্দন জানান না। তিক্ততা কিন্তু রয়েই গিয়েছে, এটা স্পষ্ট।